laion/Wikipedia-Exotic huggingface dataset:
ליגת העל הקנדית

ליגת העל הקנדית (באנגלית: Canadian Premier League או בקיצור CPL ; בצרפתית: Première ligue canadienne) היא ליגת הכדורגל הבכירה של קנדה, ותחרות הכדורגל הבכירה ביותר במדינה. הליגה הוקמה בשנת 2019 ומורכבת מ-8 קבוצות. כל קבוצות ליגת ה-CPL משחקות גם בטורניר הנוק-אאוט אליפות קנדה, בו הן מתחרות מול מועדונים קנדיים מליגות אחרות, והוא מהווה בעצם את תחרות הגביע הרשמית של המדינה. תחרויות כדורגל בקנדה התחילו עוד בסוף המאה ה-19, אך בענף התחרו רק בגביעים וטורנירים מקומיים, מחוזיים או כאלו המחולקים לחוף המערבי וחוף המזרחי מפאת גודל המדינה. השחקנים המקומיים הבכירים בחרו לשחק בקבוצות אירופאיות, שם הכדורגל התפתח באופן מהיר ומקצועני יותר. ב-1926 הוקמה ליגת הכדורגל הלאומית (אנ'), ליגה חצי מקצוענית שכללה בעיקר קבוצות מאונטריו וקוויבק, והתקיימה עד 1997. ב-1968 הוקמה ליגת הכדורגל הצפון אמריקאית (NASL), שכללה שתיים עד חמש קבוצות קנדיות בעונות שונות, אך עקב חוסר עניין נסגרה ב-1985. בעקבות הסגירה, והשתתפות קנדה במונדיאל 1986, נפתחה ב-1987 ליגת הכדורגל הקנדית (CSL), שכללה קבוצות משמונה ערים שונות בקנדה, רובן קבוצות קיימות מהליגות המקומיות. רוב שחקני נבחרת קנדה השתתפו בליגה זו. ליגת ה-CSL נאלצה להיסגר בשנת 1992, לאחר שחלק מקבוצותיה עברו לליגת הכדורגל הלאומית או לליגה חדשה בארה"ב. מתקופה זו והלאה התבססה הנבחרת המקומית על שחקנים המשחקים בליגות בכירות באירופה וב-MLS האמריקאית, אליה הצטרפה בהמשך קבוצת מועדון כדורגל טורונטו, שהיה למועדון הקנדי הראשון שנכנס לליגה האמריקאית הבכירה בכדורגל ב-2007. התאחדות הכדורגל של אונטריו הקימה ב-1998 ליגת המשך לליגת הכדורגל הלאומית, שנקראת היום ליגת הכדורגל הקנדית (CSL). הליגה ביקשה להתפתח לליגה כלל ארצית, אך זה לא קרה וכיום ליגה זו איננה מוכרת תחת פיפ"א העולמית ונחשבת לליגה חצי מקצוענית. ב-2008 הוקם מפעל האליפות הקנדית שהיא למעשה טורניר גביע ארצי לכדורגל בקנדה וכולל נציגות מכלל הליגות המקומיות הנמוכות. ליגת העל הקנדית הוקמה לפי החלטת התאחדות הכדורגל הקנדית מ-6 במאי 2017. משחקי הליגה היו עתידים להתחיל בשנת 2018, אך לבסוף החלו שנה לאחר מכן. מטרת הליגה הייתה לשפר את הענף במדינה, ולהפוך אותו למקצועני ומוסדר. חלק מחוקי הליגה כולל קביעת הגבלה של מינימום שחקנים קנדיים שחייבים לשחק בכל קבוצה בסגל הרחב וגם בהרכבים בכל רגע נתון, דרישות נוספות לשחקנים בני פחות מ-21 וחובה על בחירת שחקנים בדראפט האוניברסיטאות. בעונתה הראשונה של הCPL התחרו 7 קבוצות בלבד, כאשר היא הורחבה ל-8 קבוצות כשאתלטיקו אוטווה הצטרפה לליגה בעונה השנייה של 2020, וכך היא מכילה עד היום. משחקי העונה משוחקים בחודשים מאפריל ועד אוקטובר, כאשר כל קבוצה משחקת 28 משחקים בעונה הסדירה, ולאחר מכן פלייאוף גמר ה-CPL הקובע את זהות האלופה בפלייאוף שכולל חצי גמר בין ארבעת הקבוצות במקומות הראשונים ולאחר מכן משחק גמר בין העולות מחצי הגמר בתחילה כלל גם שלב הגמר 2 משחקים בבית ובחוץ, אך לאחר עונה זה שונה ושלב הגמר הוא למעשה משחק גמר יחיד. אלופת הליגה מעפילה לשלב הבתים של ליגת האלופות של CONCACAF, שם היא מתחרה על הגביע הבינלאומי עם קבוצות ממרכז אמריקה והאיים הקריביים. מדיה וקבצים בנושא ליגת העל הקנדית בוויקישיתוף אתר האינטרנט הרשמי של ליגת העל הקנדית (באנגלית) אתר האינטרנט הרשמי של ליגת העל הקנדית (בצרפתית) ליגת העל הקנדית, ברשת החברתית פייסבוק ליגת העל הקנדית, ברשת החברתית אקס (טוויטר) ליגת העל הקנדית, ברשת החברתית אינסטגרם ליגת העל הקנדית, ברשת החברתית LinkedIn ליגת העל הקנדית, סרטונים בערוץ היוטיוב
ללה קאראיאני

הלני "ללה" קאראיאני (ביוונית: Λέλα Καραγιάννη;‏ 1898 – 1944) הייתה לוחמת ומנהיגת התנגדות יווניה במהלך מלחמת העולם השנייה. אשתו של רוקח ממחוז אטיקה ואם לשבעה ילדים, קרגיאני פעלה לתאום תאי התנגדות יוונים ופעילותם כנגד כוחות הציר הכובשים. היא נתפסה ועונתה על ידי הגרמנים בשנת 1944, נשלחה למחנה הריכוז חיידרי, שם המשיכה לארגן את ההתנגדות נגד הגרמנים. היא הוצאה להורג על ידי כיתת יורים ב־8 בספטמבר 1944. ללה קאראיאני נולדה בלימני באי היווני אוויה. לפני מלחמת העולם השנייה הייתה קאראיאני עקרת בית שהתגוררה באתונה. בעלה היה רוקח, ולזוג נולדו שבעה ילדים. כאשר מדינות הציר פלשו וכבשו את יוון בשנת 1941, בני המשפחה קאראיאני סיפקו תרופות לחיילים בריטים הנסוגים, ומאוחר יותר סייעו לכמה חיילים שנתקעו באי להימלט מהמדינה. ככל שהכיבוש נמשך, המשפחה החלה להיות יותר פעילה בתנועת ההתנגדות המתפתחת נגד הכובשים האיטלקים באתונה. בסופו של דבר זה הביא לכך שללה, בעלה ובניה הגדולים הצטרפו לליגה הרפובליקנית היוונית הלאומית, הידועה בכינויו ראשי התיבות היווניים EDES. ללה הקימה תא משלה בתוך התנועה, בשם הקוד "בובולינה" בהתייחס ללסקרינה בובולינה, אישה יווניה שנלחמה באימפריה העות'מאנית במהלך מלחמת העצמאות היוונית. קאראיאני וחבריה הפרטיזנים פעלו מבית המרקחת של בעלה באתונה וממנזר במגארה. החוליה העבירה מידע לתאים אחרים, הבריחה אנשים ויהודים מבוקשים לאזורים הנשלטים על ידי כוחות פרטיזנים יוונים, וזייפה מסמכים ותיאמה עם המודיעין הצבאי הבריטי לשיבוש הכיבוש בידי כוחות מדינות הציר. ביולי 1944 נעצרה קאראיאני באתונה על ידי כוחות הכיבוש הגרמניים. היא נלקחה למטה האס אס ברחוב מרלין, המכונה על ידי אסירים יוונים "בית הגיהנום". שם עונתה מספר ימים לפני שנשלחה למחנה הריכוז חיידרי בפאתי אתונה. תוך כדי המשיכה ללה המשיכה במשימותיה ותיאמה את התנגדות נגד הגרמנים. עם זאת, היא ולוחמים נוספים בנאצים, נתפסו והוצאו להורג על ידי כיתת יורים בבוקר 8 בספטמבר 1944, רק 34 יום לפני שחרור אתונה על ידי כוחות בעלות הברית. לאחר המלחמה זכו ללה קאראיאני ומשפחתה בעיטורי כבוד (בעלה, בנותיה ובניה ששרדו את המלחמה) על מאמציהם במהלך המלחמה. דיוקן של קאראיאני הוזמן על ידי האגודה ללימודי נשים היוונית בשנת 1963. בשנת 2011 הוכרה כחסידת אומות העולם. מדיה וקבצים בנושא ללה קאראיאני בוויקישיתוף "Greeks Honored Righteous Among Nations | GreekReporter.com". greece.greekreporter.com (באנגלית אמריקאית). נבדק ב-2018-10-11. "Heroine Of The Underground: Lela Karagianni | Greek News". www.greeknewsonline.com (באנגלית אמריקאית). נבדק ב-2018-10-11. "Notabilia - People - Greek War Of Independence (1821-1829) - Laskarina Bouboulina (1776-1825)". www.johnpap.net. נבדק ב-2018-10-11. "Merlin". www.occupation-memories.org (באנגלית). 2016-06-28. נבדק ב-2018-10-11. "Unveiling of the bust of the Greek National Resistance Heroine Lela Karagianni in Athens by Princess Irene". EUscreenXL. נבדק ב-2018-10-11.
Bounce (שיר של איגי אזליה)

"Bounce" (בעברית: "לִקְפּוֹץ") הוא סינגל שהוקלט על ידי הראפרית האוסטרלית איגי אזליה, מתוך אלבום הבכורה שלה, The New Classic. השיר יצא לאור ב-27 במאי 2013, על ידי חברת התקליטים וירג'ין EMI, כסינגל השני מתוך האלבום. השיר הגיע למקום העשירי במצעד השירים הסקוטי. השיר נכתב על ידי איגי אזליה, רייבה & בלאק, ספידי ג'יי, טלאי ריילי, אולדאיו אולטונג'י ונטלי סימס והופק על ידי רייבה & בלאק. השיר יצא לאור בצרפת ב-27 במאי 2013, תוך שבגרמניה יצא לאור ב-5 ביולי באותה השנה. בבריטניה הופץ יומיים לאחר מכן, ובאיטליה וספרד למחרת. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. את הקליפ הנלווה ל-"Bounce" ביים BRTHR. הוא צולם במומבאי, הודו במשך 10 עד 12 יום. BRTHR הגיש בעבר בקשה לביים את הקליפ של אזליה ל-"Work", אך ג'ונס ופרנסואה נבחרו במקום; ההתעניינות העזה של BRTHR לעבוד עם אזליה עודדה אותו לנסות ליצור עם אזליה קשר נוסף בנוגע לקליפ של השיר הזה. נכון לאוקטובר 2020, מונה הצפיות של הקליפ עומד על למעלה מ-83 מיליון צפיות. מידע על היצירה "Bounce" באתר מיוזיק בריינז מידע על הסינגל "Bounce" באתר מיוזיק בריינז מידע על היצירה "Bounce" באתר Discogs סרטון השיר "Bounce" באתר יוטיוב EDM • היפ-הופ • טראפ • וורלדביט איגי אזליה, רייבה & בלאק, ספידי ג'יי, טלאי ריילי, אולדאיו אולטונג'י, נטלי סימס Iggy Azalea - Bounce, Discogs (באנגלית) Official Scottish Singles Sales Chart Top 100 | Official Charts Company, www.officialcharts.com (באנגלית) Iggy Azalea – Bounce (באנגלית), נבדק ב-2020-10-05 "Bounce (Explicit): Iggy Azalea" (in French). Amazon.com. Retrieved 12 September 2015. Bounce [Explicit: Iggy Azalea: Amazon.de: MP3-Downloads], web.archive.org, ‏2015-11-10 "Bounce (Explicit): Iggy Azalea". Amazon.com. Retrieved 12 September 2015. Bounce [Explicit: Iggy Azalea: Amazon.it: Musica Digitale], web.archive.org, ‏2015-10-05 "Bounce (Explicit): Iggy Azalea" (in Spanish). Amazon.com. Retrieved 12 September 2015. The New Classic (Deluxe Version), נבדק ב-2020-10-05 YCN | Magazine | Online Daily | Design for Music: BRTHR Films, web.archive.org, ‏2014-05-27 About the Author / Guest Directors Notes is happy to share the thoughts, experiences of some of the world's most talented filmmakers They are our very welcome Guest Authors, BRTHR & Iggy Azalea Head to India and 'Make it Bounce', Directors Notes, ‏2013-05-21 (באנגלית) Video Chats: BRTHR on 'Bounce' by Iggy Azalea, IMVDb (באנגלית) Iggy Azalea - Mo Bounce (Official Music Video)
אהבה נטולת מידה (סרט)

אהבה נטולת מידה (ברוסית: Любовь без размера) הוא שמו של סרט רוסי, קומדיה מלודרמטית בבימויה של מריה שלוגינה ובהפקת אולפני גורקי. בסרט מככבים סבטלנה חודצ'נקובה, מקסים לגשקין ואיוואן קולסניקוב. יציאתו לאקרנים מתוכננת ל-22 באוקטובר 2020. מאשה שרה ורוקדת על הבמה כליווי לכוכב מוסקבאי. עם זאת, היא כבר מעל גיל שלושים והמפיק רומז שהחזה כבר לא עובר "סטנדרטים מקצועיים". היא מחליטה לתקן את המצב, אך לשם כך היא צריכה ללכת עם החבר לשעבר לרגלי אלברוס. באתר הבריאות מחכה לה מפגש בלתי צפוי ואפשרויות חיים חדשות לחלוטין. סבטלנה חודצ'נקובה - מאשה מקסים לגשקין - סרגיי איוואן קולסניקוב - איליה סופיה לבדבה - ליסה יאנג גה - כוכב דמיטרי אסטרחן - מנהל מרפאה יוליה אוג - מנהלת בית הבראה אירינה דמידקינה "אהבה נטולת מידה", במסד הנתונים הקולנועיים IMDb (באנגלית) "אהבה נטולת מידה", במסד הנתונים הקולנועיים KinoPoisk (ברוסית) "אהבה נטולת מידה" באתר kinopoisk.ru
מבוואנה סמאטה

מבוואנה עלי סמאטה (בסוואהילי: Mbwana Ally Samatta; נולד ב-23 בדצמבר 1992) הוא כדורגלן טנזני המשחק בעמדת החלוץ בפאוק סלוניקי ובנבחרת טנזניה. סמאטה התחיל את הקריירה שלו באפריקן ליונס, ממנה עבר לסימבה ובגיל 19 הצטרף למזמבה מליגת העל של הרפובליקה הדמוקרטית של קונגו. בשנת 2015, סמאטה כבש שבעה שערים במסגרת ליגת האלופות האפריקאית, בה זכה מזמבה. בשנה זו, אף נבחר לכדורגלן המקומי של השנה באפריקה, ובכך הפך לכדורגלן המזרח-אפריקאי הראשון שזוכה בתואר. בינואר 2016, חתם לארבע וחצי שנים בגנק. בשנת 2017, נבחר לצעיר הטנזני הצעיר המשפיע ביותר. ב-23 באוגוסט 2018, סמאטה כבש שלושער בניצחון 2–5 נגד ברונדבי. בעונת 2018/2019, סמאטה כבש 20 שערים והיה מלך שערי הקבוצה בעונה זו, שבסיומה זכתה באליפות בלגיה. ב-20 בינואר 2020, סמאטה חתם לארבע וחצי שנים באסטון וילה תמורת כ-8.5 מיליון פאונד, ובכך הפך לטנזני הראשונה שמשחק בפרמייר ליג. ב-28 בינואר, סמאטה ערך את הופעת הבכורה שלו במועדון בניצחון 1–2 במשחק השני של גמר גביע הליגה האנגלית נגד לסטר סיטי. 4 ימים לאחר מכן, כבש בהפועת הבכורה שלו בפרמייר ליג בהפסד 1–2 נגד בורנמות'. ב-25 בספטמבר 2020, סמאטה חתם בפנרבחצ'ה מליגת העל הטורקית. ב-9 בפברואר 2011, סמאטה ערך את הופעת הבכורה שלו בנבחרת טנזניה בניצחון 0–1 נגד פלסטין. ב-26 במרץ 2011, סמאטה כבש את שער הבכורה שלו בנבחרת בניצחון 1–3 נגד הרפובליקה המרכז-אפריקאית. סמאטה השתתף עם הנבחרת בגביע אפריקה לאומות 2019, ובנוסף אף משמש כקפטן. נכלל בסגל נבחרת טנזניה לטורניר גביע אפריקה לאומות 2023. מזמבה ליגת העל של הרפובליקה הדמוקרטית של קונגו: 2011, 2012, 2013, 2013/2014 הסופר קאפ של הרפובליקה הדמוקרטית של קונגו: 2013, 2014 ליגת האלופות האפריקאית: 2015 גנק ליגת העל הבלגית: 2018/2019 הסופר קאפ הבלגי: 2019 פאוק סלוניקי ליגת העל היוונית: 2023/2024 אישיים הכדורגלן האפריקאי של השנה (כדורגלנים מקומיים): 2015 נבחרת השנה באפריקה: 2015 מלך שערי ליגת האלופות האפריקאית: 2015 נעל הובנה: 2019 מדיה וקבצים בנושא מבוואנה סמאטה בוויקישיתוף מבוואנה סמאטה, באתר Transfermarkt מבוואנה סמאטה, באתר Soccerway מבוואנה סמאטה, באתר BDFutbol מבוואנה סמאטה, באתר WorldFootball.net מבוואנה סמאטה, באתר National Football Teams מבוואנה סמאטה, באתר FootballDatabase.eu CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
Heavy Crown

"Heavy Crown" (בעברית: "כתר כבד") הוא שיר שהוקלט על ידי הזמרת-יוצרת האוסטרלית איגי אזליה, ביחד עם הזמרת-יוצרת הבריטית אלי גולדינג מתוך אלבומה של אזליה, Reclassified. השיר יצא לאור ב-21 בנובמבר 2014, ביחד עם שאר שירי האלבום, על ידי חברות התקליטים וירג'ין EMI ודאף ג'אם. השיר הגיע למקום התשיעי במצעד שירי ה-R&B\היפ הופ מתחת להוט 100. השיר נכתב על ידי איגי אזליה, אלי גולדינג, האיש הנעלם, ג'ון טרנר וסולט וויט'ס והופק על ידי האיש הנעלם וסולט וויט'ס גם כן. במהלך צאת סרט הפעולה וריגול קומי אמריקאי-בריטי "קינגסמן: השירות החשאי", נעשה שימוש בשיר, תוך שהשימוש בו נעשה בהצצות ובטריילרים שהופצו באותה העת. בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-23 מיליון השמעות. למרות שלא יצא כסינגל, זכה השיר להצלחה רבה במצעדים ברחבי העולם. במצעד 100 השירים הדיגיטליים של צ'כיה הגיע למקום ה-77. במצעד 100 השירים הדיגיטליים של סלובקיה הגיע למקום ה-73, תוך שמצעד מצעד שירי ה-R&B\היפ הופ מתחת להוט 100 הצליח להגיע למקום התשיעי. בנוסף לכך, הצליח השיר להגיע למקום ה-37 במצעד שירי ה-R&B\היפ הופ הדיגיטליים של מגזין הבילבורד. מידע על היצירה "Heavy Crown" באתר Discogs איגי אזליה, אלי גולדינג, האיש הנעלם, ג'ון טרנר, סולט וויט'ס Iggy Azalea - Reclassified, Discogs (באנגלית) Release group “Reclassified” by Iggy Azalea - MusicBrainz, musicbrainz.org Reclassified - Iggy Azalea | Songs, Reviews, Credits | AllMusic (באנגלית אמריקאית), נבדק ב-2020-10-05 BB CHART Iggy Azalea (Ft. Ellie Goulding) – Heavy Crown (באנגלית), נבדק ב-2020-10-05 Iggy Azalea FC, Kingsman: The Secret Service (OST) Iggy Azalea ft. Ellie Goulding - "Heavy Crown" - video dailymotion, Dailymotion (באנגלית) Reclassified, נבדק ב-2019-06-27 Heavy Crown, נבדק ב-2020-10-05 ČNS IFPI, hitparada.ifpicr.cz SNS IFPI, hitparadask.ifpicr.cz
הפיצוץ בשוק צ'רקיזובו (2006)

הפיצוץ בשוק צ'רקיזובו במוסקבה בשנת 2006 התרחש ב-21 באוגוסט 2006, כאשר פצצה מתוצרת עצמית בהספק של יותר מקילו TNT התפוצצה בשוק צ'רקיזובו במוסקבה, שפקדו אותה רוכלים זרים. בשנת 2008 נשפטו שמונה מחברי הארגון הגזעני "המושיע" (Спас) בגין תפקידיהם בהתקפה. סוחרים רבים בשוק הם מאסיה והקווקז. החל מ-3 באוקטובר 2006 אושרו 13 הרוגים: שישה אזרחי טג'יקיסטן, שלושה אזרחי אוזבקיסטן, שני אזרחי רוסיה, אישה מבלארוס וגבר שהיה אזרח סיני. שמונה בני אדם מתו במקום, שניים בבית החולים באותו יום בהפצצה ושלושה במועד מאוחר יותר. האדם האחרון שמת מההפצצה היה אדם שהיה אזרח טג'יקיסטן, שמת מפציו ב-28 בספטמבר 2006 בבית חולים. שני חשודים רוסים אתניים נעצרו, והתובע הכללי של מוסקבה, יורי סיומין, האשים אותם ברצח בעל רקע גזעני. הפרקליטות האשימה רשמית שלושה סטודנטים, אולג קוסטירוב, איליה טיכומירוב (שניהם בני 20) ואת ולרי ז'וקובצב (בן 18) באשמת רצח על רקע גזעני ב-22 באוגוסט. חקירת המשטרה הסתיימה ב-7 באוגוסט 2007. על פי נתוני החקירה היו קוסטירוב, טיכומירוב וז'וקובצב חברים במועדון הלאומני "המושיע" . נגד מנהיג המועדון, ניקולאי קורוליוב (קצין פ.ס.ב. לשעבר), ושני חברי מועדון נוספים, סרגיי קלימוק וסטודנט באקדמיה לשוטרים ניקיטה סניוקוב, הוגש כתב אישום משותף עם קוסטירוב, טיכומירוב וז'וקובצב באשמת רצח, טרור, ארגון כנופיית פשע, ייצור ואחסון לא חוקיים של חומרי נפץ. סניוקוב הואשם גם ברצח סטודנט ארמני ברכבת התחתית. לכאורה, הקושרים ביצעו פיצוצים רבים בעבר, ללא קורבנות, ופוצצו חנויות בבעלות אזרית, הוסטל לפליטים ארמניים ומשרד של מגדת עתידות ילידת גרוזיה. ב-15 במאי 2008, לאחר שניתן פסק דין אשם במשפט המושבעים, קיבלו קורוליוב, קלימוק, טיכומירוב וקוסטירוב עונש מאסר עולם. ז'וקובצב קיבל 20 שנות מאסר, סניוקוב, 13 שנים ושני הסטודנטים שהעבירו את הפצצה לשוק בפועל, דמיטרי פדוזיינקוב וניקולאי קצ'אלוב רק שנתיים (בית המשפט החליט שהם לא חלק מ"מפעל הפשע"). מאוחר יותר באותו חודש הוגש ערעור לבית המשפט העליון על ידי המורשעים. פדוזיינקוב וקצ'אלוב שוחררו מהכלא ב-20 במרץ 2009 לאחר שריצו את עונשם. ערעורים של אסירים אחרים עדיין התנהלו נכון לאותה תקופה. באוגוסט 2010 פורסם כי קורוליוב וקוסטירוב חשודים גם ברצח אזרח סיני בדקירה במוסקבה ב-19 במאי 2006. Market Blast Kills 10 and Injures 55 Danilova, Maria (22 באוגוסט 2006). "2 Accused of Hate Crime in Moscow Blast". The Washington Post. {{cite news}}: (עזרה) "Moscow attack 'may be race hate'". BBC News. 22 באוגוסט 2006. {{cite news}}: (עזרה)
אליזבת בוכסל

אליזבת בוכסל (בגרמנית: Elisabeth Büchsel;‏ 29 בינואר 1867 – 3 ביולי 1957) הייתה ציירת גרמנייה הידועה בדיוקנאותיה בציור ובנופים בסגנון אימפרסיוניסטי. בוכסל נולדה ב־29 בינואר 1867 בשטרלזונד, גרמניה. היא למדה בברלין, פריז ומינכן. בין מוריה היו לוסיאן סיימון וכריסטיאן לנדנברגר. היא בילתה את הקיץ באי הידנזה וציירה נופים באזור צפון גרמניה והים הבלטי. היא בילתה באי ריגן. היא הייתה חברה בפדרציית האומניות של הידנזה בין חברותיה היו קלרה ארנהיים, אליזבת אנדרה, קית'ה לוונטל וג'ולי וולפטורן אשר פקדו, והציגו את עבודותיהן באסם הכחול. מבנה האסם מתוארך למאה ה-19 ובמקור שימש כאסם, מאפייה ואזור מחיה לטוחן והאופה שגרו במקום. האסם הכחול תוכנן במקור בסגנון של בית עשן (Rauchhaus), מבנה נטול ארובה, שהעשן שבתוכו מתפזר בעיקר דרך דלת הכניסה הרחבה, הגבלון (הנקודה בה הקיר נפגש עם הגג המשופע) ודרך סדקים וחורים זעירים בתקרה. המקום זכה לפרסום בזכות פעילותה של האמנית הגרמנית הני להמן שהפכה אותו למרכז אומנות ותערוכות בשנות ה-20 וה-30 של המאה ה-20, ומאז המקום מוכר כאכסניה לתצוגות אומנות, ספריה, סדנאות ומפגשי אומנות. להמן קנתה את המבנה בסביבות 1920 וצבעה אותו בכחול, מה שנתן לו את שמו. האסם הכחול התחיל להיות מוכר בציבור הודות לתערוכות אומנות של "פדרציית האומניות של הידנזה" (Hiddenseer Künstlerinnenbundes). בוכסל נפטרה ב־3 ביולי 1957, בשטרלזונד. מדיה וקבצים בנושא אליזבת בוכסל בוויקישיתוף "Elisabeth Büchsel". Virtual State Museum of Mecklenburg-Vorpommern. נבדק ב-3 באוגוסט 2020. {{cite web}}: (עזרה) "Elisabeth Büchsel". Artnet. נבדק ב-3 באוגוסט 2020. {{cite web}}: (עזרה) "Elisabeth Buchsel". AskArt. נבדק ב-3 באוגוסט 2020. {{cite web}}: (עזרה) "Elisabeth Büchsel – Hiddensoer Künstlerinnenbund". Hiddensoer Künstlerinnenbund. נבדק ב-3 באוגוסט 2020. {{cite web}}: (עזרה)
לואיס הרננדס רודריגס

לואיס הרננדס רודריגס (בספרדית: Luis Hernández Rodríguez; נולד ב-14 באפריל 1989) הוא כדורגלן ספרדי, המשחק בעמדת הבלם בקדיס. הרננדס התחיל את הקריירה שלו בקבוצת הכדורגל של ריאל מדריד, ואף שיחק בקבוצות המילואים שלה. באוגוסט 2011, היה מועמד להצטרף לגנט מליגת העל הבלגית, אך המעבר לא יצא לפועל. בינואר 2012, חתם לשנה וחצי בספורטינג חיחון ב'. ב-2 בספטמבר 2012, ערך את הופעת הבכורה שלו בקבוצה הראשונה בתיקו 0–0 נגד ראסינג סנטנדר במסגרת הליגה הספרדית השנייה. ב-24 בנובמבר 2013, כבש את שער הבכורה שלו בקבוצה בניצחון 1–3 נגד לוגו. ב-23 באוגוסט 2015, הרננדס ערך את הופעת הבכורה שלו בלה ליגה בתיקו 0–0 נגד ריאל מדריד. ב-21 ביוני 2016, הרננדס חתם לארבע שנים בלסטר סיטי, אלופת הפרמייר ליג. ב-7 באוגוסט, ערך את הופעת הבכורה שלו בקבוצה בהפסד 1–2 למנצ'סטר יונייטד במסגרת מגן הקהילה. ב-14 בספטמבר, ערך את הופעת הבכורה שלו במסגרת ליגת האלופות, בניצחון 3–0 נגד קלאב ברוז'. ב-24 בינואר 2017, חתם לשלוש וחצי עונות במאלגה. 3 ימים לאחר מכן, הרננדס ערך את הופעת הבכורה שלו בקבוצה בתיקו 1–1 נגד אוסאסונה. ב-5 באוקטובר 2020, הרננדס חתם במכבי תל אביב מליגת העל. את שער הבכורה כבש ב-7 בדצמבר בהפסד קבוצתו 2–3 למ.ס. אשדוד. ב-2 ביוני 2021 כבש שער ניצחון בהארכה בגמר גביע המדינה נגד הפועל תל אביב. ב-31 בינואר 2022 הרננדס חתם בקדיס בלה ליגה. מכבי תל אביב גביע המדינה: 2020/2021 גביע הטוטו: 2020/2021 אלוף האלופים: 2020/2021 מדיה וקבצים בנושא לואיס הרננדס רודריגס בוויקישיתוף לואיס הרננדס רודריגס, באתר Transfermarkt לואיס הרננדס רודריגס, באתר Soccerway לואיס הרננדס רודריגס, באתר BDFutbol לואיס הרננדס רודריגס, באתר WorldFootball.net לואיס הרננדס רודריגס, באתר FootballDatabase.eu יניב טוכמן‏, מכבי תל אביב: הבלם לואיס הרננדס חתם לעונה אחת, באתר וואלה, 5 באוקטובר 2020 תודה לואיס הרננדס, באתר מכבי תל אביב, ‏31 בינואר 2022
No Mediocre

"No Mediocre" הוא סינגל שהוקלט על ידי הראפר האמריקאי טי. איי, ביחד עם הראפרית האוסטרלית איגי אזליה, מתוך אלבומו Paperwork. השיר יצא לאור ב-17 ביוני 2014, על ידי חברות התקליטים גראנד הסטל רקורדס וקולומביה רקורדס, כסינגל השני מתוך האלבום. השיר הגיע למקום הראשון במצעד השירים שבגרמניה. השיר נכתב על ידי טי. איי ואיגי אזליה והופק על ידי מאסטרד. איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים במדינה, בעוד איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות. הווידאו קליפ של השיר צולם בסוף מאי 2014 בריו דה ז'ניירו, ברזיל והוקרן לראשונה ב-18 ביוני 2014, ב-MTV וב-VH1 ומאוחר יותר היה זמין ב-Vevo. הקליפ בוים על ידי דירקטור X והוא מתחיל כאשר ניתן לראות את טי. איי בפאבלה, כשהוא משחק בכדורגל. בהמשך, ניתן לראות את אזליה עצמה. נכון לאוקטובר 2020, מונה הצפיות של הקליפ עומד על למעלה מ-320 מיליון צפיות. סרטון השיר "No Mediocre" באתר יוטיוב T.I. Feat. Iggy Azalea - No Mediocre, Discogs (באנגלית) Wayback Machine, web.archive.org, ‏2016-06-27 T.I. (Ft. Iggy Azalea) – No Mediocre (באנגלית), נבדק ב-2020-10-05 http://www.aria.com.au/pages/aria-charts-accreditations-singles-2014.htm, web.archive.org, ‏2020-08-10 Gold & Platinum, RIAA (באנגלית) No Mediocre (feat. Iggy Azalea), נבדק ב-2020-10-05 T.I. Taps Iggy Azalea for New Single 'No Mediocre', Rap-Up (באנגלית) "T.I. feat. Iggy Azalea – No Mediocre (Explicit)". Youtube.com. June 18, 2014. Gold/Platinum, Music Canada (באנגלית) "iTunes – Music – T.I. – No Mediocre (feat. Iggy Azalea) [Explicit – Single". Itunes.apple.com. Retrieved June 18, 2014.], music.apple.com "iTunes – Music – T.I. – No Mediocre (feat. Iggy Azalea) – Single". Itunes.apple.com. Retrieved June 18, 2014., music.apple.com Frequency News, web.archive.org, ‏2014-07-13 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2016-05-02 No Mediocre (feat. Iggy Azalea) - Single by T.I., Apple Music (באנגלית)
יחסי אל סלוודור – צ'ילה

יחסי אל סלוודור–צ'ילה הם יחסי החוץ בין אל סלוודור וצ'ילה. היחסים בין שתי המדינות החלו בשנת 1826, כאשר פדרו נולאסקו ריזקו, שהיה הקונסול הצ'יליאני במרכז אמריקה (שבסיסה בגואטמלה סיטי) הוחלף על ידי קרלוס ת'ורן הנציג הסלבדורי הראשון בצ'ילה היה סלוסטיו קרבאלו, שמונה על ידי ארצו לקונסול בוולפראיסו ב-11 באוקטובר 1871. ב-16 במאי 1870 נחתם בסנטיאגו דה צ'ילה פרוטוקול משאל עם למודעה להסכמה על שינוי ההסכמים, וכעבור שש שנים, ב-13 ביולי 1876, חתמו שתי המדינות על אמנת ידידות, שלום, מסחר וניווט. יש תיעוד שבמהלך מלחמת האוקיינוס השקט, הדיפלומט הצ'יליאני אדולפו קרסקו אלבנו נסע לאל סלוודור כשליחות עסקית. במהלך העימות הזה, ממשלת אל סלוודור הודיעה למשרד החוץ הצ'יליאני שלה "נייטרליות מוחלטת". לאחר המשלחת של קרסקו אלבנו, שנמשכה כשנה, נציג אחר מצ'ילה לא הופיע באל סלוודור רק כעבור 22 שנה, עם משלחותיהם של בלטרן מתייה וגאלו אירראזוואל, בתחילת 1901, שמטרתם הייתה להשיג את קולות אל סלוודור בקונגרס הפאן-אמריקאי שנערך במקסיקו בשנים 1901–1902. כמו כן, ועל פי לוח הנצחה בבית הספר הצבאי באל סלוודור, ידוע שכבר, בשנת 1901, ביקרה בארץ משלחת צבאית צ'יליאנית במטרה להכשיר ולהקים את האקדמיה האמורה. משלחת שיתוף הפעולה הצבאית השנייה התקיימה בשנת 1903, שבראשה עמד הגנרל מצבא צ'ילה ואחר כך נשיא הרפובליקה קרלוס איבנז דל קמפו, שלחם גם למען אל סלוודור במלחמה עם הונדורס ונישא לרוזה קוויזר אי אווילה מאל סלוודור. בשנת 1937 נחתם הסכם על החלפת נציגויות דיפלומטיות. בשנת 1949 מינתה צ'ילה את שגרירה הראשון באל סלוודור, אלברטו סראנו פלה, והמשלחת הדיפלומטית נפתחה בסן סלוודור בשנת 1954. מאוחר יותר, בשנת 1981, נחתמו הסכמי מסחר ותרבות, וכעבור ארבע שנים נחתם הסכם משלים להסכם שיתוף הפעולה המדעי והטכני בתחום המינהל הציבורי. במהלך שנות התשעים, בין ההסכמים החתומים הרבים שנחתמו בין צ'ילה ואל סלוודור, בולטים הסכם בסיסי לשיתוף פעולה טכני ומדעי (1991), הסכם לשליטה ודיכוי של התעללות וסחר בסמים (1991), הסכם לקידום והגנה הדדית על השקעות (1996) והסכם לשיתוף פעולה מסחרי (2000). שתי המדינות חתמו על הסכם סחר חופשי, שנכנס לתוקף ב-3 ביוני 2002. מכאן ואילך התחזקו היחסים הדו-צדדיים ונחתמו שורה של כלים לשיתוף פעולה בענייני שיתוף פעולה אקדמי, מדיניות ציבורית, טלקומוניקציה והגנה לצרכנים, חקלאות, דיור, תיירות, אנרגיה, ניהול סביבתי ונושאים ימיים. במרץ 2016 תרמה ממשלת צ'ילה 100 אלף דולר לאל סלוודור כדי לספק סיוע במזון למשפחות בעלות הכנסה נמוכה שנפגעו מהבצורת במדינת מרכז אמריקה. נשיא אל סלוודור אליאס אנטוניו סאקה ערך ביקור ממלכתי בצ'ילה ביולי 2007, כאשר נחתמו הסכמי שיתוף פעולה שונים בנושא אנרגיה, ניהול סביבתי ותיירות. לאחר מכן, ב-25 באוגוסט 2009, ערך הנשיא מאוריסיו פונס ביקור ממלכתי בצ'ילה, אז נחתמו שלושה הסכמים. ביוני 2013 ערך הנשיא סבסטיאן פיניירה ביקור ממלכתי באל סלבדור, וחתם על הסכם התאגדות מקיף עם נשיא אל סלוודור, מאוריסיו פונס, ואף הזמין את אל סלוודור להיות חברה משקיפה בברית הפסיפית, יחד עם צ'ילה, קולומביה, פרו ומקסיקו. באוגוסט 2015 ביקרה הנשיאה מישל בצ'לט באל סלוודור, כאשר חתמה עם מקבילה הסלוודורי סלבדור סאנצ'ס סרן על הסכמי שיתוף פעולה שונים שבאמצעותם יחוזקו הקשרים הפוליטיים, הכלכליים והתרבותיים. צ'ילה מחזיקה באל סלוודור שגרירות בסן סלוודור. אל סלוודור מחזיקה בצ'ילה שגרירות בסנטיאגו דה צ'ילה. מדיה וקבצים בנושא יחסי אל סלוודור – צ'ילה בוויקישיתוף אתר על יחסי מדינות